Η συμπεριφορά νηπίων με ΔΕΠ-Υ σύμφωνα με την Περιοχή της Προσοχής του DTLA-P:3: Οι απόψεις των εκπαιδευτικών
Creators: name: Αγγελοπούλου, Ευαγγελία Χρυσοστόμου
Publisher: name: Aristotle University of Thessaloniki
Year: 2020
Subjects: ΔΕΠ-Υ
Περιοχή της Προσοχής
Απόψεις των εκπαιδευτικών
ADHD
Attentional Domain
Teachers’ Aspects

description: Τα παιδιά περνούν ένα μεγάλο μέρος της καθημερινότητάς τους στο χώρο του σχολείου με αποτέλεσμα οι δάσκαλοι να είναι συνήθως οι πρώτοι που αντιλαμβάνονται τις δυσκολίες των μαθητών τους. Μία από τις πιο συχνές διαταραχές της σχολικής ηλικίας είναι η Διαταραχή Ελλειμματικής Προσοχής- Υπερκινητικότητας (ΔΕΠ-Υ), κάτι που σημαίνει ότι είναι πολύ πιθανό σε κάθε σχολική τάξη να υπάρχει ένας τουλάχιστον μαθητής με αυτή τη διαταραχή. Η είσοδος του παιδιού στο περιβάλλον του νηπιαγωγείου, το φέρνει αντιμέτωπο με νέες απαιτήσεις για συμμετοχή σε δομημένες καταστάσεις που απαιτούν προσοχή και συγκέντρωση, γι’ αυτό και τα σχολικά πλαίσια είναι συχνά εκείνα που αναδύουν ένα πρόβλημα διάσπασης προσοχής. Τα χαρακτηριστικά των παιδιών με διάσπαση προσοχής είναι κυρίως η δυσκολία τους να καταπιαστούν και να ολοκληρώσουν μια δραστηριότητα ενώ συχνά η διάσπαση προσοχής συνοδεύεται από παρορμητικότητα και υπερκινητικότητα, συμπεριφορές που είναι πιο έκδηλες και αναφέρονται συχνότερα στο νηπιαγωγείο. Σε κάθε περίπτωση η διάσπαση προσοχής συνδέεται με την μάθηση και την εμφάνιση ακαδημαϊκών δυσκολιών κατά την σχολική ηλικία, γεγονός που καθιστά την ανάγκη για πρώιμη παρέμβαση επιτακτική. Ο ρόλος του νηπιαγωγού στην έγκαιρη αναγνώριση της διαταραχής είναι καθοριστικός για την άμεση αντιμετώπισή της καθώς σε συνεργασία με ειδικούς, μπορεί να σχεδιάσει κατάλληλα προγράμματα παρέμβασης. Σκοπός της παρούσας μελέτης είναι να διερευνήσει τις απόψεις των εκπαιδευτικών για τη συμπεριφορά των παιδιών προσχολικής ηλικίας με ΔΕΠ-Υ σε σχέση με την επαυξημένη και περιορισμένη προσοχή, σύμφωνα με το τεστ Detroit, DTLA -P: 3. Στην έρευνα συμμετείχαν 30 εκπαιδευτικοί προσχολικής ηλικίας, στους οποίους δόθηκαν τα ερωτηματολόγια και 30 μαθητές ηλικίας 4-6 ετών, στους οποίους χορηγήθηκαν τα τεστ Detroit. Τα ευρήματα της παρούσας έρευνας δείχνουν ότι οι νηπιαγωγοί του δείγματος έχουν μια σαφή αναπαράσταση του προβλήματος της διαταραχής σε βαθμό που τους βοηθά να διακρίνουν τα χαρακτηριστικά της συμπεριφοράς των παιδιών με ΔΕΠ-Υ και είναι διατεθειμένοι να εμπεριλάβουν στη διδασκαλία τους τις κατάλληλες τεχνικές για την παιδαγωγική αντιμετώπιση των παιδιών αυτών.
description: Children spend much of their daily lives at school, so teachers are usually the first to realize the difficulties of their students. One of the most common school-age disorders is Attention Deficit Hyperactivity Disorder (ADHD), which means that it is very likely that there is at least one student with this disorder in every classroom. The entry of the child into the environment of the kindergarten, brings him face to face with new requirements for participation in structured situations that require attention and concentration, which is why the school context is often the one that raises a problem of distraction. The characteristics of children with attention deficit disorder are mainly their difficulty in starting and completing an activity while often the attention deficit disorder is accompanied by impulsivity and hyperactivity, behaviors that are more obvious and are more often reported in kindergarten. In any case, distraction is associated with learning and the emergence of academic difficulties at school age, which makes the need for early intervention imperative. The role of the kindergarten teacher in the early recognition of the disorder is crucial for its immediate treatment as in collaboration with specialists, he can design appropriate intervention programs. The purpose of this study is to investigate teachers' views on the behavior of preschool children with ADHD in relation to increased and limited attention, according to the Detroit test, DTLA -P: 3. The study involved 30 preschool teachers , who were given the questionnaires and 30 students aged 4-6, who were given the Detroit tests. The findings of the present study show that the sample kindergarten teachers have a clear representation of the problem of the disorder to the extent that it helps them to distinguish the behavioral characteristics of children with ADHD and are willing to include in their teaching the appropriate techniques for pedagogical support of these children.